

**Republika e Kosovës**

**Republika Kosova-Republic of Kosovo**

***Qeveria –Vlada-Government***

*Ministria e Arsimit, Shkencës, Teknologjisë dhe Inovacionit*

*Ministarstvo Obrazovanja, Nauke, Tehnologije i Inovacije*

*Ministry of Education, Science, Technology and Innovation*

Ministria e Arsimit, Shkencës, Teknologjisë dhe Inovacionit (MASHTI), bazuar në Ligjin 02/L-67 për botimin e teksteve shkollore dhe mjeteve mësimore dhe Vendimit nr. 01B-058 të datës 02.06.2023 dhe vendimit nr. 01B-061 të datës 07.06.2023 për hapjen e konkursit për tekste shkollore të gjuhës angleze për klasën parafillor dhe klasat I-XII.

**RISHPALL**

**KONKURS PËR TEKSTET SHKOLLORE PËR GJUHËN ANGLEZE PËR KLASËN PARAFILLORE DHE KLASAT I-XII**

|  |  |  |  |
| --- | --- | --- | --- |
| **Fusha kurrikulare** | **Lënda** | **Teksti shkollor/materiali mësimor** | **Klasat** |
| **Gjuhë dhe komunikim** | Gjuhë angleze | Gjuhë angleze | Parafillor dhe I-XII |
|  |  |  |  |

**1. Kriteret e aplikimit dhe përzgjedhjes**

Çdo tekst vlerësohet për t’u siguruar që kërkesat themelore janë plotësuar dhe se janë në përputhshmëri me legjislacionin në fuqi dhe dokumentet e mëposhtme:

1. Ligjin për botimin e teksteve shkollore, mjeteve mësimore, lektyrës shkollore dhe të dokumentacionit pedagogjik.
2. Kornizën Kurrikulare të Kosovës.
3. Kurrikulat bërthamë:
   1. Për arsimin fillor, të mesme të ulëte dhe të mesëm të lartë.
4. Plan-programet lëndore.
5. Standardi për tekste shkollore për gjuhët e huaja.
6. Korniza evropiane e gjuhëve.

Tekstet të cilat nuk janë në përputhje me legjislacionin në fuqi dhe dokumentet e lartpërmendura, nuk pranohen.

# Kërkesat e përgjithshme

* 1. Tekstet duhet të përmbajnë referenca për të dhënat dhe burimet e informacionit që përmban teksti.
  2. Ilustrimet, fotografitë, tabelat, grafikonet dhe lehtësuesit e tjerë pamorë të njësive mësimore duhet të jenë kualitative, të kenë rezolucion të mirë, të jenë relevante për njësinë mësimore dhe moshën e nxënësve, të jenë origjinale, jo diskriminuese dhe jo paragjykuese si dhe në përputhje me kontekstin kulturor të Kosovës.
  3. Dëshmi për të drejtat autorit për shitje dhe distribuim në Republikën e Kosovës.

# Kërkesa të veçanta

* 1. Teksti shkollor duhet të jetë i përshtatshëm me qëllimet edukative-arsimore dhe kompetencat e parapara me Kornizën kurrikulare për arsimin parauniversitar.
  2. Teksti shkollor duhet të jetë në përputhje me planin dhe programin mësimor.
  3. Teksti shkollor duhet të jetë në funksion të zotërimit të njohurive, shkathtësive dhe rezultateve të nxënit të parapara për lëndën dhe klasën përkatëse.
  4. Teksti shkollor duhet të ofrojë përmbajtje në përputhje me të arriturat bashkëkohore të fushës së caktuar shkencore, metodologjinë e mësimit të lëndëve dhe përdorimin e terminologjisë profesionale.
  5. Teksti shkollor nxit të menduarit aktiv, kritik dhe kreativ të nxënësve.
  6. Aparatura didaktike e tekstit shkollor duhet të jetë në përputhje me kërkesat bashkëkohore për të nxënit aktiv, kritik dhe kreativ.
  7. Teksti shkollor përmban fjalor për interpretim të fjalëve dhe koncepteve të panjohura.
  8. Teksti shkollor i përshtatet moshës dhe karakteristikave zhvillimore të nxënësve.
  9. Teksti shkollor ka funksion edukativ, qe nxit raportin pozitiv ndaj shkencës/diturisë, zhvillimit të identitetit nacional, qytetar e kulturor dhe që promovon barazinë shoqërore.
  10. Teksti shkollor respekton barazinë shoqërore, nuk përmban stereotipet dhe nuk përdor gjuhë diskriminuese.

# Procedura e aplikimit

Aplikimi është i hapur për Shtëpitë botuese sipas kërkesave dhe procedurave të paraqitura në këtë konkurs.

Paketa e aplikimit duhet të përfshijë dokumentet e mëposhtme:

# Tekstet në 4 (katër) kopje fizike të shtypur me ngjyrë dhe në kopje elektronike USB/CD në formatin PDF ose ËORD;

# Formulari i aplikimit i plotësuar nga Shtëpia botuese (Formulari i ofruar së bashku me këtë konkurs mund të shkarkohet nga ueb faqja e MASHTI);

# Deklaratën nën betim – e nënshkruar dhe e vulosur;

# Vërtetimin nga Administrata Tatimore;

# Vërtetimin nga Gjykata themelore;

# Certifikatën e regjistrimit të biznesit dhe numri fiskal;

# Dëshmi për të drejtat autorit për shitje dhe distribuim në Republikën e Kosovës;

# Regjistrimin në TVSH

Paketa e aplikimit duhet të dorëzohet fizikisht. Dorëzimi bëhet tek Komisioni teknik i MASHTI zyrën nr. 1, nga 21-25 gusht 2023, deri në orën 16:00. Dokumentacioni i pakompletuar nuk do të shqyrtohet.

Aplikacionet të cilat nuk i përmbajnë dokumentet e mësipërme, si dhe tekstet që nuk janë në përputhje me dokumentet e përcaktuara në pikën 2, 3 dhe 4 të këtij konkursi nuk do të shqyrtohen.

1. **Përzgjedhja e teksteve**
2. Tekstet përzgjidhen nga komisioni profesional
3. Aprovimi i tekstit bëhet me vendim
4. **Arsyetimi**

Bazuar në raportin e komisionit për vlerësimin e përshtatshmërisë së teksteve të |Gjuhës angleze me nr. 01B/2971, dt, 26.07.2023, komisioni ka konstatuar se dosjeve të aplikimit u mungon dokumentacioni sipas pikës 4 të konkursit si; vërtetimi nga gjykata themelore, regjistrimi i numrit fiskal si dhe regjistrimi i TVSh-së, prandaj MASHTI rishpall konkurs.